Diari Oficial de la Generalitat Valenciana


Sumari del DOGV 6194, del 28-01-2010 (2010/731)

ORDRE de 30 de desembre de 2009, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/731


Data del document
:   30-12-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 30 de desembre de 2009, de la Conselleria d'Indústria, Comerç i Innovació, per la qual es convoquen ajudes per al finançament d'accions estratègiques de diversificació industrial per a la Comunitat Valenciana. [2010/731]  
L'experiència recent en els països més avançats mostra que un dels factors més decisius en el creixement regional és la inversió en investigació, desenvolupament tecnològic i innovació. Les estadístiques situen la Comunitat Valenciana en un nivell d'inversió en I+D+I que no es correspon amb el seu nivell de desenvolupament econòmic, especialment en la despesa executada pel sector privat. No obstant això, el predomini de la pime i la seua orientació marcadament exportadora l'obliga a mantenir i reforçar la seua competitivitat, tasca en què la capacitat d'utilitzar el coneixement per a generar oportunitats de negoci exercix un paper creixent i fonamental.  
En segon lloc, la diversificació de la base industrial i de servicis de la Comunitat constituïx, a mitjà i llarg termini, una prioritat per a la política regional. Per això és necessari concentrar recursos pressupostaris en aquelles àrees i sectors emergents en què confluïsquen l'existència de capacitats cientificotecnològiques significatives amb un teixit industrial capaç de convertir-les en avantatges competitius sostenibles per al nostre territori.  
D'altra banda, les polítiques regionals de suport a la I+D+I empresarial han de dotar-se d'instruments que permeten cobrir els seus objectius d'una manera coherent i evitant duplicitats amb els programes d'altres administracions públiques. Resulta indispensable, en particular, fomentar la formació de consorcis empresarials que, en col·laboració amb organismes d'investigació, accedisquen progressivament a projectes de dimensió i risc tecnològic creixents en els àmbits nacional i europeu.   
Les accions estratègiques de diversificació industrial objecte d'esta convocatòria s'articulen així cap a la realització de projectes d'I+D industrial d'especial rellevància en sectors o tecnologies de caràcter horitzontal i pretenen donar cobertura a les més decidides apostes del Govern Valencià, generant projectes tractors que desenvolupen tecnologies noves d'impacte industrial rellevant, així com la seua transformació en nous processos, productes i servicis.   
Per tot això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 205/2009, de 13 de novembre, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació,  
ORDENE  
Primer  
Convocar ajudes per a la realització d'accions estratègiques de diversificació industrial per a la Comunitat Valenciana i aprovar les bases per les quals se'n regirà la concessió, que s'inclouen com a annex a la present ordre.  
Segon  
Esta convocatòria recull accions a desenvolupar durant l'any 2010. Les ajudes es finançaran a càrrec del pressupost de la Generalitat per a l'exercici 2010, programa pressupostari 542.40, línia T6924 Accions estratègiques d'I+D+I d'especial rellevància per a la Comunitat Valenciana, per un import global màxim de 3.500.000 euros. No obstant això, la concessió de les ajudes previstes en esta ordre estarà condicionada a l'existència de crèdit adequat i suficient per a això en els pressupostos de la Generalitat per al 2010, d'acord amb l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa.  
DISPOSICIÓ ADDICIONAL  
Primera  
S'assenyala que, en virtut del que s'ha establit en l'article 7.1 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes atorgades per la present ordre es concedixen a l'empara del règim notificat a la Comissió Europea N 233/2007, aprovat mitjançant decisió de la Comissió Europea C(2008)1296, de data 1 d'abril de 2008, de conformitat amb el que s'ha disposat en els articles 107 i 108 del Tractat de Funcionament de la Unió Europea i el que s'ha establit en el Marc Comunitari sobre Ajudes Estatals d'Investigació i Desenvolupament i Innovació (DOUE C 323, de 30 de desembre de 2006) i la resta de normativa comunitària relativa a determinats sectors.  
Segona  
Les ajudes previstes en esta ordre estaran cofinançades pel Fons Europeu de Desenvolupament Regional en un percentatge del 50%, a través del Programa Operatiu FEDER de la Comunitat Valenciana 2007-2013, eix 2: Desenvolupament i Innovació Empresarial, tema prioritari 9, Altres accions destinades a l'estímul de la innovació i l'esperit d'empresa en les xicotetes empreses, dins del Marc Estratègic Nacional de Referència, i se'ls aplicarà les disposicions que els regulen. Per això, la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada "Xarxa Natura", espai físic d'especial protecció mediambiental configurat per la Unió Europea.   
La publicitat de les esmentades ajudes haurà de realitzar-se d'acord amb la normativa comunitària en la matèria.  
Tercera  
1. En el cas que els documents exigits que s'han d'adjuntar a la sol·licitud de concessió d'ajudes ja els tinguera qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que s'hi facen constar la data i l'òrgan o dependència on es presentaren o, si és el cas, s'emeteren, i que no hagen transcorreguts més de cinc anys des de la finalització del procediment a què corresponguen.   
2. En els supòsits d'impossibilitat material d'obtenir el document, l'òrgan competent podrà requerir-ne al sol·licitant la presentació o, si de cas hi manca, l'acreditació per altres mitjans dels requisits a què fa referència el document.  
DISPOSICIONS FINALS  
Primera  
Es faculta la directora general d'Indústria i Innovació perquè dicte les resolucions necessàries per a l'aplicació, el desplegament i la interpretació de la present ordre, i es delega en ella la competència per a resoldre la concessió o denegació de les ajudes a què es referix esta convocatòria.  
Segona  
La present ordre entrarà en vigor l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present ordre, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant el conseller d'Indústria, Comerç i Innovació en el termini d'un mes a comptar des de l'endemà de la publicació de la present ordre en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present ordre en el Diari Oficial de la Comunitat Valenciana.  
València, 30 de desembre de 2009  
El conseller d'Indústria, Comerç i Innovació  
i vicepresident primer del Consell,  
VICENTE RAMBLA MOMPLET  
ANNEX I  
Ajudes per al finançament d'accions estratègiques   
de diversificació industrial per a la Comunitat Valenciana  
1. Finalitat de la convocatòria  
1. L'objecte de la present orde és establir les bases reguladores i convocar per a l'exercici 2010, en règim de publicitat, objectivitat i concurrència competitiva, ajudes a empreses radicades a la Comunitat Valenciana per a la realització de projectes tractors d'investigació industrial i desenvolupament experimental que contribuïsquen a la diversificació del teixit productiu de la Comunitat Valenciana.   
Se subvencionarà el desenvolupament i l'execució de projectes tractors realitzats per agrupacions d'empreses, si és el cas en col·laboració amb organismes públics o privats d'investigació, els resultats finals dels quals contribuïsquen a consolidar les capacitats cientificotecnològiques i empresarials de la Comunitat Valenciana en aquells àmbits definits com d'actuació preferent per a la generació d'avantatges competitius sostenibles futurs per a la indústria i els servicis.  
2. La present convocatòria s'acull al règim d'ajudes N 233/2007, aprovat mitjançant decisió de la Comissió Europea C(2008)1296, d'1 d'abril de 2008.   
3. Queden excloses de l'àmbit de la present convocatòria les ajudes d'investigació, desenvolupament i innovació concedides a empreses en crisi, d'acord amb les Directrius comunitàries sobre ajudes estatals de salvament i de reestructuració d'empreses en crisi (DOUE C 244 d'1 d'octubre de 2004).  
2. Beneficiaris de les ajudes  
1. Poden ser beneficiaris d'estes ajudes les empreses industrials i de servicis relacionats amb la indústria, integrants d'agrupacions formades per almenys tres empreses, una de les quals ha de ser una PIME, sempre que tinguen la seu social o l'establiment de producció/prestació de servicis a la Comunitat Valenciana i els projectes objecte d'ajuda de les quals estiguen localitzats en el dit territori.   
En estes agrupacions podran participar, no com a sol·licitants de subvenció però sí com a col·laboradors o sota la modalitat de subcontractació, organismes d'investigació.   
2. A efectes de la present ordre, es considerarà PIME, segons establix l'annex I del Reglament (CE) núm. 800/2008, de la Comissió, de 6 d'agost de 2008, sobre definició de PIME (DOUE L 214 de 9 d'agost de 2008), qualsevol entitat, independentment de la seua forma jurídica, que exercisca una activitat econòmica que reunisca els requisits següents:  
- Que ocupe menys de 250 persones.  
- Que tinga un volum de negoci anual no superior a 50 milions d'euros, o bé un balanç general anual no superior a 43 milions d'euros.  
Així mateix, quan calga distingir entre xicotetes i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general anual no superior a 10 milions d'euros; microempresa es considerarà aquella empresa que ocupe menys de 10 persones i el seu volum de negoci o el seu balanç general anual no supere els 2 milions d'euros.   
El còmput dels efectius i límits assenyalats, en el cas d'empreses associades o vinculades s'efectuarà tal com disposen els apartats 2 i 3 de l'article 6 de l'esmentat annex I del Reglament (CE) núm. 800/2008, de la Comissió, de 6 d'agost de 2008. Estos criteris de còmput es poden consultar en l'imprés de sol·licitud.  
3. A efectes de la present convocatòria, s'entén per organisme d'investigació una entitat, com ara una universitat o institut d'investigació amb independència de la seua condició jurídica (constituït d'acord amb dret públic o privat) el principal objectiu del qual siga realitzar investigació fonamental, investigació industrial i desenvolupament experimental i difondre'n els resultats per mitjà de l'ensenyament, la publicació o la transferència de tecnologia. Tots els beneficis es reinvertiran en eixes activitats, la divulgació dels resultats o l'ensenyament. Les empreses que puguen exercir influència en les esmentades entitats, per exemple, en qualitat d'accionistes o membres, no gaudiran d'accés preferent a les capacitats d'investigació de l'entitat ni als resultats d'investigació que genere.   
4. La relació entre les entitats que constituïsquen l'agrupació haurà d'estar formalitzada documentalment per mitjà d'un contracte, conveni o acord que serà decidit per les empreses participants. Cada acord de col·laboració requerirà, com a mínim, que dues empreses participen en el disseny del projecte, contribuïsquen a la seua execució i compartisquen el risc i els resultats del projecte.   
La Direcció General d'Indústria i Innovació revisarà estos acords per a assegurar que hi ha una col·laboració efectiva i no una simple investigació contractual. Es revisaran, en especial, els acords sobre propietat intel·lectual.  
Els dits acords establiran clarament la distribució de les tasques i contribucions al projecte, així com del risc i de tots els drets de propietat intel·lectual i industrial sobre els resultats de la I+D+I entre tots els participants, de forma adequada i d'acord amb els seus respectius interessos, tasques i contribucions. Així mateix, s'inlcourà el percentatge de subvenció a aplicar per cada una de les empreses sol·licitants. Este acord, que es presentarà juntament amb la sol·licitud d'ajuda, s'entendrà aprovat per l'òrgan concedent de l'ajuda quan les entitats beneficiàries reben la resolució de concessió.  
5. En el cas que hi haja col·laboració efectiva en l'agrupació amb organismes d'investigació finançats per mitjà de fons públics, per a evitar l'existència d'ajudes estatals indirectes a l'agrupació, a través de l'organisme d'investigació, esta col·laboració haurà de complir les condicions enumerades en la secció 3.2.2 del Marc Comunitari sobre Ajudes Estatals d'Investigació i Desenvolupament i Innovació esmentat. En el cas que hi haja subcontractació per part de l'agrupació, d'acord amb la secció 3.2.1 de l'esmentat marc, l'organisme finançat mitjançant fons públics haurà de prestar els seus servicis a preus de mercat o a un preu que reflectisca íntegrament els seus costos més un marge raonable.  
6. La investigació contractual per compte d'empreses està sotmesa a les condicions següents:  
- Les entitats públiques cobraran la investigació contractual a preus de mercat.  
- Les empreses decidiran de forma autònoma si subcontracten tot o una part de les seues activitats d'I+D+I per a obtenir el màxim rendiment de les seues inversions.  
- Les empreses podran triar lliurement l'entitat que consideren més apropiada i competent per al tipus i el nivell d'investigació que es realitzarà.  
- Els detalls s'especificaran en l'acord entre ambdues parts participants i cadascuna determinarà les condicions del dit servici.  
- En estos projectes l'empresa serà propietària dels resultats del projecte i assumirà els riscos del fracàs.  
7. Per a l'exercici de la seua activitat, els beneficiaris hauran de disposar de les autoritzacions administratives preceptives, estar inscrits en els registres públics pertinents i complir qualssevol altres requisits exigits per les disposicions aplicables.  
8. No podran obtenir la condició de beneficiaris els sol·licitants en els quals concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
9. Les condicions per a ser beneficiari hauran de mantenir-se fins al moment del pagament de la subvenció.  
3. Accions i costos susceptibles de suport   
1. Seran susceptibles de ser finançats en esta convocatòria els projectes d'investigació industrial o de desenvolupament experimental, el cost tota estimat dels quals siga de com a mínim 350.000 euros, desenvolupats per les entitats beneficiàries en l'àmbit territorial de la Comunitat Valenciana, preferentment en algun dels àmbits següents:  
Agroalimentació  
Energia i aigua  
Hàbitat  
Indumentària  
Mobilitat  
Processos industrials  
Salut i qualitat funcional de vida funcional  
Biotecnologia industrial  
Nanotecnologia i nous materials  
Tecnologies d'informació i comunicació  
Les empreses que sol·liciten les ajudes hauran d'assumir, almenys, un cost total estimat de 50.000 euros entre les dues anualitats del projecte.  
2. Als efectes de la present convocatòria s'entendrà per:  
- Investigació industrial: investigació planificada o estudis crítics l'objecte dels quals és l'adquisició de nous coneixements que puguen resultar d'utilitat per a la creació de nous productes, processos o servicis, o contribuir a millorar considerablement els productes, processos o servicis existents; inclou la creació de components de sistemes complexos que siguen necessaris per a investigació industrial, especialment la validació de tecnologia genèrica, excepte els prototips previstos en la fase de desenvolupament experimental.  
- Desenvolupament experimental: l'adquisició, combinació, configuració i ús de coneixements i tècniques ja existents, d'índole científica, tecnològica, empresarial o d'un altre tipus, amb vista a l'elaboració de plans i estructures o dissenys de productes, processos o servicis nous, modificats o millorats. Podrà incloure, per exemple, altres activitats de definició conceptual, planificació i documentació de nous productes, processos i servicis. Entre les activitats podrà figurar l'elaboració de projectes, dissenys, plans i la resta de tipus de documentació, sempre que no estiga destinada a usos comercials. S'inclou, així mateix, el desenvolupament de prototips i projectes pilot que puguen utilitzar-se comercialment quan el prototip siga per necessitat el producte comercial final i la seua fabricació resulte massa onerosa per al seu ús exclusiu amb fins de demostració i validació. En cas d'utilització comercial posterior de projectes pilot o de demostració, qualsevol ingrés que l'esmentada utilització genere ha de deduir-se dels costos subvencionables. Són també subvencionables la producció i l'assaig experimentals de productes, processos i servicis, sempre que no puguen emprar-se o transformar-se de manera que puguen utilitzar-se en aplicacions industrials o per a fins comercials. El desenvolupament experimental no inclou les modificacions habituals o periòdiques efectuades en els productes, línies de producció, processos de fabricació, servicis existents i altres activitats en curs, encara que les esmentades modificacions puguen representar millores.  
3. D'acord amb l'Ordre EHA/524/2008, de 26 de febrer, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional i del Fons de Cohesió, es consideraran costos susceptibles de suport els realitzats dins dels conceptes següents:   
a) Ajudes per a projectes d'I+D: seran subvencionables els costos següents:  
1) Recursos humans: despeses de personal relatives a investigadors, tècnics i la resta de personal auxiliar, sempre que estiguen exclusivament dedicats al projecte o l'actuació objecte de l'ajuda.   
2) Servicis d'assistència tècnica, consultoria i semblants, destinats de manera exclusiva a l'activitat d'investigació.  
3) Costos d'investigació contractual, coneixements tècnics i patents adquirides i obtingudes per llicència de fonts externes a preus de mercat, sempre que l'operació s'haja realitzat en condicions de plena competència i sense element algun de col·lusió.  
4) Instrumental i materials:  
Costos d'instrumental i material, en la mesura i durant el període en què s'utilitzen per al projecte d'investigació. En el cas que l'instrumental i el material no s'utilitzen en tota la seua vida útil per al projecte d'investigació, únicament es consideraran subvencionables els costos d'amortització corresponents a la duració del projecte d'investigació calculats segons bones pràctiques de comptabilitat.   
S'exclouen els costos de béns adquirits de segona mà.  
5) Altres despeses de funcionament directament derivades del projecte d'investigació (material fungible, viatges, manutenció i allotjament).   
b) Ajudes a estudis de viabilitat tècnica: seran subvencionables els conceptes enumerats en els apartats 1, 2 i 5 de les ajudes per a projectes d'I+D, sempre que deriven directament dels estudis de viabilitat tècnica.  
c) Costos relacionats amb la protecció dels resultats del projecte. Açò inclou:  
1. Tots els costos que precedixen la concessió del dret en la primera jurisdicció, inclosos els costos relatius a la preparació i presentació de la sol·licitud, així com els de renovació de la sol·licitud incorreguts amb anterioritat a la concessió del dret;   
2. Els costos de traducció i la resta de costos en què s'haja incorregut per a obtenir o validar el dret en altres jurisdiccions;   
3. Els costos de defensa de la validesa del dret en què s'haja incorregut amb motiu de la tramitació oficial de la sol·licitud i en eventuals procediments d'oposició, encara que estos costos es produïsquen amb posterioritat a la concessió del dret.   
Únicament podran ser beneficiaris de les ajudes per als costos relacionats amb la protecció dels resultats del projecte, les empreses que tinguen la consideració de PIME.  
La mesura subvenciona les PIME que hagen conclòs un projecte d'I+D i pretenguen obtenir i validar patents i altres drets de propietat industrial en relació amb l'activitat d'investigació en qüestió. L'ajuda es referirà a la investigació industrial i el desenvolupament experimental. L'empresa haurà d'haver mamprés un projecte d'I+D, amb etapes d'I+D clarament identificades, per a determinar el màxim nivell de suport. Haurà de demostrar-se la probabilitat d'obtenir una bona protecció de la patent i haver-se presentat plans detallats i satisfactoris de fabricació i comercialització, siga per part de l'inventor o de l'empresa que obtindrà la llicència de la invenció.  
4. Subcontractació  
1. D'acord amb el que establix l'article 29 de la Llei 38/2003, de 17 de novembre, General de Subvencions, s'autoritza els beneficiaris a subcontractar la totalitat de l'activitat subvencionada, si bé la dita subcontractació no es considerarà col·laboració efectiva a efectes d'incrementar els límits màxims d'intensitat bruta de l'ajuda establits en la base 5 d'este annex.  
Quan la subcontractació sobrepasse el 20 per cent de l'import de l'ajuda i este import siga superior a 60.000 euros, haurà de celebrar-se un contracte per escrit entre les parts i presentar-se amb caràcter previ a la resolució de concessió. S'entendrà concedida l'ajuda i aprovat el contracte per l'òrgan concedent de l'ajuda quan el beneficiari reba la resolució de concessió.  
2. Una entitat no podrà participar en l'agrupació de manera simultània com a beneficiari i com a entitat subcontractada per una altra entitat participant.   
5. Característiques de les ajudes  
1. L'import de l'ajuda es determinarà d'acord amb les disponibilitats pressupostàries, els costos subvencionables del projecte i l'avaluació realitzada per l'òrgan designat dins de les intensitats brutes d'ajuda autoritzades en el règim d'ajudes N 233/2007 esmentat:  
a) Ajudes per a projectes d'investigació industrial: fins al 50% dels costos subvencionables.  
Resum de les intensitats màximes d'ajuda  
  
\* \* \* \* \*  
Resumen de las intensidades máximas de ayuda  
Este límit s'incrementarà en 10 punts percentuals per a empreses mitjanes i en 20 punts percentuals per a empreses xicotetes; o fins al 80% per a xicotetes empreses, el 75% per a mitjanes empreses i el 65% per a grans empreses, quan el projecte implique una col·laboració efectiva entre empreses o els resultats es difonguen àmpliament, en les condicions enumerades en l'apartat 5.1.3 b) del Marc d'I+D+I, que es reproduïxen en l'apartat 3 d'esta base.  
b) Ajudes per a projectes de desenvolupament experimental: fins al 25% dels costos subvencionables.  
Este límit s'incrementarà en 10 punts percentuals per a empreses mitjanes i en 20 punts percentuals per a empreses xicotetes; o fins al 60% per a xicotetes empreses, el 50% per a mitjanes empreses i el 40% per a grans empreses quan el projecte implique una col·laboració efectiva entre empreses, en les condicions enumerades en l'apartat 5.1.3 b) del Marc d'I+D+I, que es reproduïxen en l'apartat 3 d'esta base.  
c) Ajudes per a costos d'obtenció de patents i altres drets de propietat industrial: fins un percentatge equivalent al de l'ajuda d'I+D que es podria concedir per a les activitats d'investigació que hagen originat els dits drets de propietat industrial.  
d) Ajudes a estudis de viabilitat tècnica: fins un percentatge del 75% per a PIME i del 65% per a grans empreses, en cas d'estudis preparatoris per a activitats d'investigació industrial, i del 50% per a PIME i del 40% per a grans empreses, en cas d'estudis preparatoris per a activitats de desenvolupament experimental. Els estudis de viabilitat tècnica hauran de formar part d'un projecte d'investigació industrial o desenvolupament experimental, amb les característiques definides en la base 3.  
2. Si un projecte comprén diverses fases d'investigació i desenvolupament, estes hauran d'estar clarament identificades i a l'efecte de determinar el nivell màxim de suport, les despeses subvencionables s'assignaran a una categoria específica d'I+D.   
3. Quan es tracte de projectes de col·laboració, l'import màxim d'ajuda que podrà rebre cada beneficiari no serà d'una intensitat superior a l'autoritzada, calculada per a cada beneficiari segons les seues despeses subvencionables.  
Perquè s'apliquen increments de la intensitat en projectes de col·laboració, s'haurà de complir com a mínim algun dels requisits següents:  
a) El projecte implica la col·laboració efectiva entre almenys dues empreses independents entre si, i si es complixen les condicions següents:  
- Cap empresa ha d'assumir per si sola més del 70% dels costos subvencionables del projecte de col·laboració.  
- El projecte ha de comptar amb la col·laboració de com a mínim una PIME, o la col·laboració ha de ser transfronterera, és a dir, quan les activitats d'investigació i desenvolupament es duguen a terme almenys en dos estats membres.  
b) El projecte implica la col·laboració efectiva entre una empresa i un organisme d'investigació, en particular, en el context de la coordinació de les polítiques nacionals en matèria d'I+D, i es complixen les condicions següents:  
- L'organisme d'investigació assumix un mínim del 10% dels costos subvencionables.  
- I l'organisme d'investigació té dret a publicar els resultats dels projectes d'investigació, sempre que es deriven directament de la investigació realitzada per l'organisme.  
c) Únicament en el cas de la investigació industrial, si els resultats del projecte es difonen àmpliament per mitjà de conferències tècniques i científiques o s'editen en publicacions científiques o tècniques o bases de lliure accés (bases públicament accessibles de dades brutes d'investigació), o per mitjà de programes informàtics gratuïts o de font oberta.  
4. Els projectes presentats en esta convocatòria tindran una duració màxima de dos anys. L'ajuda concedida per a la primera anualitat de vigència dels projectes seleccionats s'establirà en la resolució de concessió. L'import de la següent anualitat es determinarà durant el procés de renovació previst en l'apartat 18 d'este annex, segons les disponibilitats pressupostàries i els resultats del seguiment anual realitzat per la Direcció General d'Indústria i Innovació. La concessió de l'ajuda per a la primera anualitat del projecte no implica compromís per part de la Generalitat de subvencionar la segona anualitat.   
6. Presentació de les sol·licituds  
1. Les sol·licituds per a l'obtenció de les ajudes regulades en la present ordre hauran de dirigir-se a la Direcció General d'Indústria i Innovació i es presentaran en l'imprés normalitzat en el Registre General de la Conselleria d'Indústria, Comerç i Innovació, o mitjançant qualsevol de les formes previstes en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Els models d'impresos normalitzats (sol·licituds i la resta de documentació) estaran disponibles en la pàgina web de la Generalitat (http://www.gva.es), en la guia de procediments (apartat Prop), on s'inclou, així mateix, el text de la convocatòria d'este règim d'ajudes.  
Així mateix, podrà realitzar-se la presentació telemàtica de les sol·licituds i per a això s'accedirà al Catàleg de servicis públics interactius de la Generalitat accessibles a través de: www.tramita.gva.es i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques), bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica.  
Si alguns dels documents a aportar juntament amb la sol·licitud no poden ser presentats de forma telemàtica, se'n farà lliurament per registre d'entrada, en el termini més breu possible, dins del que s'establix en la base 7.  
2. Les sol·licituds hauran d'anar acompanyades dels documents que a continuació s'especifiquen:   
a) Documentació acreditativa i identificadora del sol·licitant i el seu representant legal: caldrà aportar, si és persona física, còpia compulsada del DNI i, en el cas de societats mercantils, còpia compulsada actualitzada de l'escriptura de constitució/estatuts, acreditació de la inscripció en el Registre Mercantil o registre corresponent i còpia compulsada de la targeta d'identificació fiscal, així com còpia compulsada del DNI i dels poders actualitzats del representant legal.  
b) Declaració responsable relativa a la condició de PIME segons imprés normalitzat, si és el cas.   
c) Document que incloga els compromisos d'execució dels integrants de l'agrupació d'acord amb el que establix la base 2 d'este annex.  
d) Memòria descriptiva, programa d'actuació (amb indicació de les fases, lloc i terminis de realització que garantisca l'execució en l'exercici per al qual es concedix la subvenció), pressupost detallat del projecte desglossat per conceptes i anualitats, amb indicació de les quantitats que se sol·liciten com a subvenció, pla d'explotació dels resultats, així com dades de l'empresa. Per als costos d'equips, instruments, aparells i la resta de material inventariable, s'haurà d'adjuntar pressupost d'entitat externa al sol·licitant o factura proforma.  
e) Declaració responsable del representant legal de l'empresa de no estar sotmesa a les prohibicions previstes en l'article 13 de la Llei 38/2003, General de Subvencions, amb expressa menció de trobar-se al corrent en el pagament d'obligacions per reintegrament de subvencions, segons imprés normalitzat.  
f) Declaració responsable del representant legal de l'empresa acreditativa que esta no es troba en els supòsits d'empreses en crisi, tal com estan definits en les Directrius comunitàries sobre ajudes estatals de salvament i de reestructuració d'empreses en crisi (DOUE C 244, d'1 d'octubre de 2004).  
g) Declaració responsable del representant legal de l'empresa del compliment de la normativa sobre integració laboral de persones amb discapacitat, o si és el cas d'estar-ne exempt, acompanyada de la documentació necessària per a acreditar els punts previstos en la base 8.4 d'este annex  
h) Documentació que es considere necessària i convenient per a acreditar la concurrència dels criteris d'avaluació previstos en la base 9 d'este annex.  
i) Declaració d'ajudes sol·licitades o rebudes per al projecte.  
j) Dades de domiciliació bancària (fitxa de manteniment de tercers, segons model publicat en l'Ordre de 31 d'agost de 2007, de la Conselleria d'Economia, Hisenda i Ocupació), excepte que s'hagen presentat amb anterioritat davant la Conselleria d'Indústria, Comerç i Innovació i no hagen experimentat variació; s'adjuntarà el certificat de titularitat del compte bancari.  
k) Únicament en els supòsits previstos en la base 16, acreditació que l'ajuda sol·licitada comporta increment del grau d'activitat d'I+D+I.   
3. La presentació de la sol·licitud comportarà, excepte denegació expressa del sol·licitant, l'autorització a l'òrgan gestor per a demanar els certificats a emetre per l'Agència Estatal d'Administració Tributària, per la Tresoreria General de la Seguretat Social i per la Conselleria d'Economia, Hisenda i Ocupació que acrediten el compliment pel sol·licitant de les seues obligacions tributàries i amb la Seguretat Social, en els termes establits en l'Ordre de 30 de maig de 1996, de la Conselleria d'Economia i Hisenda, i en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei General de Subvencions.  
En cas de denegació expressa del sol·licitant, este acreditarà el compliment de les obligacions tributàries i amb la Seguretat Social mitjançant l'aportació dels certificats corresponents.  
4. A més, si alguna de les empreses sol·licitants és una comunitat de béns o qualsevol altre tipus d'unitat econòmica o patrimoni separat, sense personalitat jurídica, caldrà aportar també:  
- Identificació de tots els seus membres.  
- Declaració responsable del representant de la comunitat de béns, unitat econòmica o patrimoni separat (amb poders suficients per a complir les obligacions que, com a beneficiari, corresponen a la comunitat, unitat o patrimoni) que acredite els compromisos d'execució assumits per cada membre, així com el percentatge de distribució de la subvenció a aplicar a cada un d'ells, que tindran igualment la condició de beneficiaris.  
- Certificats acreditatius d'estar al corrent en les obligacions tributàries i amb la Seguretat Social de tots els membres de la comunitat de béns, unitat econòmica o patrimoni separat, en cas de denegació expressa de l'autorització a l'organisme gestor per a demanar els certificats.  
- Declaració responsable que no s'és deutor de la Generalitat per reintegrament de subvencions de tots els membres.  
- Declaració responsable que no s'està sotmés a les altres prohibicions per a obtenir la condició de beneficiari establides en l'article 13 de la Llei 38/2003, de 17 de novembre, General de Subvencions, de tots els membres.  
7. Termini de presentació  
El termini de presentació de sol·licituds serà des de l'endemà de publicació d'esta ordre en el Diari Oficial de la Comunitat Valenciana fins al 31 de març del 2010, inclusivament.  
8. Instrucció del procediment  
1. L'òrgan encarregat de la instrucció del procediment serà la Direcció General d'Indústria i Innovació que, d'ofici, acordarà totes les actuacions necessàries per a la determinació, el coneixement i la comprovació de les dades en virtut dels quals ha de pronunciar-se la resolució.  
2. Si la documentació aportada estiguera incompleta o presentara errors esmenables, es demanarà a l'interessat que, en el termini de 10 dies, esmene la falta o adjunte els documents preceptius, amb l'advertiment que si no ho fa, es considerarà que ha desistit de la seua sol·licitud, d'acord amb el que establix l'article 71 de la LRJAE, i amb els efectes previstos en l'article 42.1 de l'esmentada llei. Addicionalment, també podrà comunicar-se l'esmentada incidència per correu electrònic.  
3. Les ajudes es concediran sota el règim de concurrència competitiva, mitjançant la comparació de les sol·licituds presentades, a fi d'establir una prelació entre estes d'acord amb els criteris de valoració fixats en la base 9 de la present ordre. Les ajudes s'adjudicaran, dins dels límits establits en la base 5.1 d'esta ordre, a aquelles que hagen obtingut major valoració.   
En tot cas, l'òrgan competent per a la resolució de la present convocatòria es reserva el dret de no esgotar el pressupost disponible en el cas que, d'acord amb la valoració realitzada per l'òrgan col·legiat designat a este efecte, les puntuacions obtingudes no arribaren al mínim establit per a garantir la qualitat i viabilitat dels projectes.  
4. Si hi haguera empat, s'atorgarà preferència per a la concessió de l'ajuda a aquells sol·licitants que acrediten ocupar, amb anterioritat a l'entrada en vigor de la present ordre, un percentatge més gran de treballadors amb discapacitat en relació amb les seues plantilles respectives i, en general, aquells que reunisquen els requisits previstos en la Llei 11/2003, de 10 d'abril, sobre l'Estatut de les Persones amb Discapacitat de la Comunitat Valenciana. La preferència serà aplicable en la forma prevista en l'article 6 del Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.   
9. Criteris de selecció i avaluació  
1. L'avaluació i selecció de les propostes s'efectuarà segons els criteris següents:  
a) Qualitat tècnica i impacte previsible del projecte: fins a 40 punts.  
- Qualitat tècnica de la proposta, adequació de l'enfocament, la metodologia i el pla de treball triats per a la consecució dels objectius: fins a 15 punts.   
- Aplicabilitat dels resultats i impacte industrial previsible en els àmbits establits en la base 3.1: fins a 15 punts.  
- Grau d'innovació i progrés en relació amb l'estat actual dels coneixements, tenint en compte el nivell de risc associat al projecte i el grau de patentabilitat: fins a 10 punts  
b) Valor de la cooperació: fins a 35 punts.  
- Potencial d'ampliació del projecte i estratègia de participació dels membres en programes nacionals i internacionals en cooperació, preferentment programa ZENIT, projectes integrats i projectes de cooperació tecnològica entre PIME del Centre de Desenvolupament Tecnològic Industrial i Programa Marc Comunitari d'I+D: fins a 10 punts.  
- Cooperació amb organismes d'investigació: fins a 5 punts.  
- Grau d'integració d'activitats pertanyents a la mateixa cadena de valor: fins a 5 punts.  
- Participació en el projecte d'una mitjana o gran empresa: fins a 5 punts.  
- Disponibilitat adequada de recursos materials, infraestructures, equipaments i estructura organitzativa: fins a 5 punts.  
- Disponibilitat de patents de caràcter tecnològic industrial vinculades al projecte: fins a 5 punts.  
c) Viabilitat tècnica i economicofinancera: fins a 20 punts.  
- Coherència del pressupost amb els objectius a aconseguir i les tasques a realitzar: fins a 20 punts.  
2. La Direcció General d'Indústria i Innovació podrà demanar la presentació de la informació complementària que considere oportuna, així com sol·licitar l'assessorament d'experts designats per la directora general.  
3. A la vista dels expedients i de la informació referida en el paràgraf anterior, un òrgan col·legiat integrat per experts, designats per la directora general d'Indústria i Innovació, elevarà a la directora general d'Indústria i Innovació el corresponent informe on es concrete el resultat de l'avaluació efectuada.   
10. Resolució  
1. L'òrgan instructor, a la vista de l'informe de l'òrgan col·legiat, formularà la proposta de resolució provisional, degudament motivada, que haurà de notificar-se als interessats, que disposaran d'un termini de 10 dies per a presentar-hi al·legacions.  
2. Quan l'import de la proposta de resolució provisional siga inferior al que consta en la sol·licitud presentada, s'instarà el beneficiari a reformular la seua sol·licitud per a ajustar els compromisos i les condicions a la subvenció atorgable. La reformulació haurà de realitzar-se en el termini màxim de 10 dies des de la notificació de la proposta de resolució provisional.  
3. Examinades les al·legacions adduïdes, si és el cas, pels interessats, la concessió o denegació de les ajudes s'acordarà per resolució o resolucions de la directora general d'Indústria i Innovació, per delegació del conseller d'Indústria, Comerç i Innovació. En esta resolució d'adjudicació haurà de constar expressament l'import de la subvenció a aplicar a cada empresa de l'agrupació.  
La resolució definitiva del procediment es notificarà als interessats, d'acord amb el que preveu l'article 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant la publicació en la pàgina web abans mencionada i al tauler d'anuncis de la Conselleria d'Indústria, Comerç i Innovació (c/Colom, 32 de València). Esta publicació substituirà la notificació, de conformitat amb el que preveu l'article 59.6.b) de la LRJAPAC.   
A efectes del que disposa l'article 18 de la Llei General de Subvencions, la resolució de concessió es publicarà també en el Diari Oficial de la Comunitat Valenciana, amb indicació de la convocatòria, programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
D'acord amb l'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, de l'atorgament de subvencions per un import superior a 250 mil euros per perceptor, es donarà compte al Consell dins del termini d'un mes.   
3. El termini màxim per a resoldre les sol·licituds presentades i per a la concessió i notificació de les ajudes que s'establixen en la present convocatòria serà de tres mesos, a partir de la data de finalització del termini de presentació de sol·licituds. El còmput d'este termini s'interromprà durant el termini requerit per a l'esmena i millora de la sol·licitud per l'interessat.   
Transcorregut este termini sense que s'hi haja dictat una resolució, s'entendrà desestimada la sol·licitud de concessió d'ajuda en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. Les resolucions esgotaran la via administrativa i contra estes podrà interposar-se recurs de reposició davant l'òrgan que les ha dictades, en el termini d'un mes des de l'endemà de la notificació, o es podran impugnar directament davant de l'ordre jurisdiccional contenciós administratiu, en el termini de dos mesos des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats puguen interposar qualsevol altre recurs que estimen procedent.  
11. Acumulació de les ajudes  
1. Es permet l'acumulació de l'ajuda concedida, en virtut del règim notificat N. 233/2007, amb qualsevol altra ajuda d'origen local, regional, nacional o comunitari per a cobrir els mateixos costos fins al límit més favorable d'intensitat d'ajuda previst per la normativa comunitària. Les ajudes a la inversió en I+D no s'acumularan amb ajudes de minimis relatives ales mateixes despeses subvencionables, a fi d'esquivar les intensitats màximes d'ajuda previstes en el Marc Comunitari sobre Ajudes Estatals d'Investigació i Desenvolupament i Innovació (DOUE C 323 de 30 de desembre de 2006).  
2. De la mateixa manera, es tindrà en compte el principi que una mateixa actuació subvencionable no podrà beneficiar-se simultàniament de més d'un fons estructural; estos fons seran incompatibles amb els fons de cohesió.  
12. Pagament anticipat de les ajudes  
1. En les ajudes previstes en la present ordre podrà anticipar-se, sempre que així siga sol·licitat per les entitats beneficiàries, un 15% de l'ajuda d'acord amb el que preveu l'article 47 bis del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991 del Consell, després de l'aportació prèvia de la garantia corresponent, que consistirà en aval bancari per un import igual a la quantitat anticipada constituït d'acord amb la normativa vigent.  
2. Les garanties es lliuraran en tot cas quan tinga lloc l'acreditació de la realització de l'activitat.   
13. Obligacions dels beneficiaris  
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre, General de Subvencions, en relació amb l'article 47 de la Llei d'Hisenda Pública de la Generalitat.   
2. Els beneficiaris estaran obligats a realitzar les activitats subvencionades en els termes de la resolució de concessió i a justificar la seua realització en els terminis establits.  
3. En particular, els beneficiaris estaran obligats a:  
a) Realitzar l'activitat que fonamente la concessió de la subvenció i acreditar la seua realització davant de la Direcció General d'Indústria i Innovació en la forma i la data indicada en la notificació de concessió de l'ajuda. Qualsevol canvi que s'introduïsca en les condicions de realització de l'activitat haurà de ser comunicat a la Direcció General d'Indústria i Innovació, per a la seua autorització o denegació, si és procedent.  
b) Acreditar davant la Direcció General d'Indústria i Innovació el compliment dels requisits i les condicions que determinen la concessió o gaudi de l'ajuda.  
c) Facilitar les actuacions de comprovació, verificació i control financer que corresponen a la Intervenció General de la Generalitat i altres òrgans de control de les institucions autonòmiques o comunitàries, en relació amb les subvencions concedides, i posar a la seua disposició la totalitat de documents necessaris per a una pista d'auditoria adequada.  
d) En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació i comunicar a la Direcció General d'Indústria i Innovació l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, als efectes del que disposa l'article 30.4 de la Llei General de Subvencions, així com d'ingressos que es generen de la utilització comercial posterior de projectes pilots o de demostració.  
e) Respectar la normativa mediambiental vigent, de manera que s'assegure el desenvolupament dels objectius del projecte subvencionat dins d'un marc de desenvolupament sostenible, i facilitar a l'òrgan responsable de la instrucció del present procediment de concessió d'ajudes la informació necessària per a la concessió per part de l'autoritat ambiental competent del certificat que declare la no afecció del projecte a la denominada "Xarxa Natura".  
f) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les ajudes concedides, i trametre una còpia del document acreditatiu del reintegrament a la Direcció General d'Indústria i Innovació. En este últim cas, el reintegrament identificarà necessàriament, amb claredat, l'entitat beneficiària i la denominació del projecte per al qual es va atorgar l'ajuda. No podran concedir-se altres ajudes a l'entitat beneficiària, en el mateix exercici ni en exercicis posteriors, mentre no s'haja procedit al reintegrament.  
g) Fer constar en les memòries anuals que es redacten, així com en els treballs i activitats realitzats, el patrocini de la Generalitat. Així mateix, es farà públic que el projecte subvencionat ha obtingut ajuda dels fons estructurals d'acord amb la normativa que en matèria d'informació i publicitat establix el Reglament (CE) núm. 1.828/2006, de la Comissió, de 8 de desembre de 2006, que fixa normes de desplegament per al Reglament (CE) núm. 1.083/2006, del Consell, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, i el Reglament (CE) núm. 1.080/2006, del Parlament Europeu i del Consell, relatiu al Fons Europeu de Desenvolupament Regional (DOUE L 45 de 15 de febrer de 2007). Així es farà públic que el projecte subvencionat ha obtingut ajuda dels fons estructurals a través de:  
1. Una placa explicativa permanent, visible i de grans mides, en un termini màxim de sis mesos a partir de la conclusió del projecte, quan este complisca les condicions següents:  
- La contribució pública total al projecte siga superior als 500.000 euros.  
- El projecte consistisca en la compra d'un objecte físic, en el finançament d'una infraestructura o en treballs de construcció.  
En la placa s'indicarà el tipus i nom de l'operació, així com:  
a. L'emblema de la Unió Europea.  
b. La referència al fons en qüestió.  
c. La declaració "Una manera de fer Europa".  
Els apartats b i c no s'aplicaran en el cas d'articles de promoció de dimensió reduïda.   
Esta informació ocuparà com a mínim el 25% de la placa.  
2. Durant l'execució del projecte, el beneficiari col·locarà un cartell en l'enclavament de les operacions quan estes complisquen les condicions següents:  
- La contribució pública total al projecte supere els 500.000 euros.  
- El projecte consistisca en el finançament d'una infraestructura o en treballs de construcció.  
En el cartell s'inclourà, així mateix, la informació mencionada en l'apartat anterior per a la placa. Esta informació també ocuparà com a mínim el 25% del cartell.  
Una vegada conclosa l'operació se substituirà el cartell per la placa mencionada anteriorment.   
3. S'haurà d'incloure en qualsevol document relatiu al projecte (inclosos certificats d'assistència, articles d'investigació o de qualsevol altra índole), una declaració en què s'informe que el projecte ha sigut cofinançat pel FEDER i s'hauran d'identificar aquells béns inventariables (equips i suports informàtics, béns materials de qualsevol naturalesa, etc.) que hagen sigut cofinançats amb fons estructurals per mitjà d'adhesius el contingut dels quals s'ajustarà al que establix l'annex I de l'esmentat Reglament (CE) núm. 1.828/2006, de 8 de desembre de 2006.  
h) Destinar els béns a la finalitat concreta per a la qual es va concedir la subvenció durant un període no inferior a cinc anys, d'acord amb el que establix l'article 57 del Reglament (CE) 1.083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, i es deroga el Reglament (CE) 1.260/1999.  
i) Justificar la subvenció d'acord amb la base 17 d'este annex, en els termes i els terminis assenyalats en la resolució de concessió, que seran com a màxim els establits en la mencionada base.  
j) Conservar els documents justificatius de la realització del projecte i els relacionats amb les despeses i els pagaments i amb les auditories corresponents durant un termini de quinze anys o durant un termini més gran, mentre puguen ser objecte de comprovació i control. Es conservaran els originals dels documents sobre suports de dades generalment acceptats.  
k) Les actuacions subvencionades no hauran de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual. Així mateix, facilitaran, o almenys no impediran, l'accessibilitat per a les persones amb discapacitat.   
14. Seguiment i control de les actuacions  
1. La directora general d'Indústria i Innovació establirà els procediments adequats per a això i designarà, si és el cas, els òrgans, comissions o experts que estime necessaris per a realitzar les oportunes actuacions de seguiment i comprovació de l'aplicació de l'ajuda.  
2. La directora general d'Indústria i Innovació resoldrà, per delegació, les incidències que es produïsquen amb posterioritat a la concessió de les ajudes, i en especial els supòsits de:  
- Correcció d'errors materials o de fet.  
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió, amb caràcter excepcional.  
- Modificacions justificades del projecte inicial.  
- Pròrrogues del termini per a l'aportació de documents acreditatius de l'execució del projecte als efectes de la liquidació de l'ajuda.  
3. Qualsevol alteració de les condicions tingudes en compte per a la concessió, o, si és el cas, l'obtenció amb posterioritat a la presentació de la sol·licitud d'altres ajudes públiques o privades que, en conjunt, sobrepassen els límits establits, podrà donar lloc a la modificació de la resolució de concessió o la minoració de la subvenció concedida.  
4. L'incompliment total o parcial dels requisits i obligacions establits en la present ordre i la resta de normes aplicables, així com de les condicions que, si és el cas, s'establisquen en la corresponent resolució de concessió comportarà, després de l'audiència prèvia a la persona interessada:  
a) Deixar sense efecte la subvenció concedida o minorar-la en cas d'incompliment parcial de l'actuació o justificació per quanties inferiors.  
b) En el cas que s'haja produït el cobrament, reintegrament total o parcial de l'ajuda concedida, juntament amb els interessos de demora corresponents des del moment del pagament de la subvenció, de conformitat amb el que disposa l'article 47 de la Llei d'Hisenda Pública de la Generalitat.   
En particular, seran causes d'incompliment les següents:  
a) Incompliment de l'obligació de justificació en els termes establits o la justificació insuficient d'esta.  
b) Incompliment de la finalitat per a la qual es va concedir l'ajuda.  
c) Quan resulte acreditada, a través del seguiment que de les accions subvencionades efectue la Direcció General d'Indústria i Innovació, la inadequació de la despesa efectivament realitzada a la proposada i aprovada.  
5. Quan en l'exercici de les funcions d'inspecció o control es deduïsquen indicis de la incorrecta obtenció, gaudi o destinació de l'ajuda percebuda, els agents encarregats de les dites funcions podran acordar la retenció de les factures, documents equivalents o substitutius i de qualsevol altre document relatiu a les operacions en què es manifesten estos indicis.  
6. Així mateix, les ajudes concedides en el marc de la present convocatòria estan sotmeses a les possibles verificacions que qualsevol òrgan de la Unió Europea i els seus representants autoritzats puguen fer dins dels paràmetres tècnics que a este efecte establix l'annex IV del Reglament (CE) 1.828/2006, de la Comissió, de 8 de desembre de 2006, que fixa normes de desplegament per al Reglament (CE) 1.083/2006, del Consell, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, i el Reglament (CE) 1.080/2006, del Parlament Europeu i del Consell, relatiu al Fons Europeu de Desenvolupament Regional (DOUE L 45 de 15 de febrer de 2007).  
15. Despeses subvencionables  
1. Les ajudes que s'establixen en la present ordre tenen la consideració de subvenció a fons perdut, que complirà el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables les despeses excloses en el dit article. En este sentit, els tributs són despeses subvencionables quan el beneficiari de la subvenció els paga efectivament. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos personals sobre la renda.  
2. No seran subvencionables les despeses corresponents a subministraments i servicis utilitzats amb caràcter habitual per les empreses o relacionats amb les despeses ordinàries d'explotació d'estes.  
3. Només seran subvencionables aquells projectes que no s'hagen iniciat amb anterioritat a la presentació de la sol·licitud d'ajuda per part de les entitats beneficiàries. No obstant això, el beneficiari potencial podrà haver realitzat estudis de viabilitat diferents dels previstos en la sol·licitud de l'ajuda.  
4. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió d'almenys un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa, i en tot cas en els supòsits previstos en l'article 68.2 del Reglament de la Llei General de Subvencions, aprovat per Reial Decret 887/2006, de 21 de juny.  
16. Efecte incentivador, necessitat de l'ajuda i mesures subjectes a notificació individual  
1. D'acord amb els factors indicats en la secció 6 de l'esmentat Marc Comunitari sobre Ajudes Estatals d'Investigació i Desenvolupament i Innovació, es considera que estes ajudes tenen automàticament efecte incentivador (en el sentit de provocar un canvi en el comportament del beneficiari tal que este incremente el seu grau d'activitat d'I+D+I augmentant el volum, l'àmbit, les quanties invertides o la rapidesa de les activitats d'I+D+I), en els casos següents:  
a) Ajudes a projectes i estudis de viabilitat, quan el beneficiari és una PIME i l'import de l'ajuda és inferior a 7,5 milions d'euros per projecte i per PIME.  
b) Ajudes als costos dels drets de propietat industrial per a les PIME.  
Per a concedir les ajudes individuals a les grans empreses, siga quin siga el seu import, i a les PIME, per un import que arribara o superara els 7,5 milions d'euros per a projectes d'I+D i estudis de viabilitat, l'entitat beneficiària haurà d'acreditar l'efecte incentivador d'acord amb els criteris que a este efecte recull l'esmentada secció 6 del Marc Comunitari sobre Ajudes Estatals d'Investigació i Desenvolupament i Innovació.  
En estos casos la Direcció General d'Indústria i Innovació presentarà informes sobre l'execució del règim autoritzat, en els quals demostrarà de quina manera ha avaluat l'efecte incentivador de l'ajuda abans de la seua concessió.  
2. Qualsevol ajuda concedida a l'empara del present règim autoritzat N 233/2007, aprovat per mitjà de decisió de la Comissió Europea C(2008)1.296, d'1 d'abril de 2008, serà notificada individualment a la Comissió Europea si arriba als llindars establits en la secció 7.1 de l'esmentat marc per a l'avaluació individual (10 milions d'euros per empresa i projecte/estudi de viabilitat en el cas d'investigació industrial, i 7,5 milions en el cas de desenvolupament experimental).  
17. Liquidació de les ajudes   
1. La justificació pel beneficiari del compliment de les condicions imposades i de la consecució dels objectius previstos en l'acte de concessió de la subvenció es realitzarà mitjançant la fórmula de compte justificatiu. El dit compte justificatiu adoptarà la modalitat de compte justificatiu amb aportació d'informe d'auditor quan l'import de la subvenció siga igual o superior als 25.000 euros. Els beneficiaris amb ajudes inferiors a 25.000 euros podran optar per presentar compte justificatiu amb aportació d'informe d'auditor o compte justificatiu amb aportació de justificants de despesa.  
2. En els casos de compte justificatiu amb aportació de justificants de despesa, sense perjudici de les instruccions que puga dictar la directora general d'Indústria i Innovació, els beneficiaris estaran obligats a presentar la següent documentació, com a justificació de les ajudes:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts, on es manifeste expressament que s'ha complit l'objecte de la subvenció.  
b) Una memòria econòmica justificativa del cost de les activitats realitzades, que contindrà:  
- Una relació classificada de les despeses i inversions de l'activitat, amb indicació de cada una de les despeses incorregudes, amb identificació del creditor i del document, l'import, la data d'emissió i la data de pagament. A més, s'indicaran les desviacions esdevingudes respecte al pressupost presentat.  
- Originals o còpies compulsades dels justificants de les despeses realitzades (factures i la resta de documents de valor probatori equivalent amb validesa en el tràfic juridicomercantil o amb eficàcia administrativa) com a conseqüència de les actuacions a què dóna suport esta subvenció, a nom de l'entitat beneficiària. Les factures hauran de tenir les dades formals que exigix per a la seua expedició el Reial Decret 1.496/2003, de 28 de novembre, pel qual s'aprova el reglament que regula les obligacions de facturació, i es modifica el Reglament de l'Impost sobre el Valor Afegit. També es presentarà documentació acreditativa del seu pagament (rebuts acompanyats dels seus corresponents assentaments comptables, transferències o càrrecs bancaris o qualsevol de les formes acceptades per la normativa i els usos vigents).  
- Per a la justificació de les despeses de personal realitzades es presentaran les còpies dels contractes i de les nòmines, acompanyades dels butlletins de cotització TC1 i TC2 del personal contractat, i com a justificants del pagament efectiu es considerarà suficient l'"he rebut" del contractat, firmat i amb data, per la totalitat dels pagaments que s'hagueren realitzat dins del període computable, o bé, podran presentar-se els justificants bancaris de l'eixida de fons.  
- Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques de les despeses subvencionables no hi haja al mercat suficient nombre d'entitats que subministren o presten el servici, i justificació de la que s'ha triat quan no recaiga en la proposta econòmica més avantatjosa.  
- Originals i còpies compulsades de la documentació comptable de l'empresa que justifique els costos d'amortització corresponents al període subvencionat, calculats segons bones pràctiques de comptabilitat.  
- Acreditació de l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, així com de la utilització de fons propis o d'altres ingressos, als efectes del que disposa l'article 30.4 de la Llei 38/2003, de 17 de novembre, General de Subvencions, per mitjà de la presentació d'una declaració responsable detallada amb indicació d'import, procedència i aplicació, firmada pel representant legal de l'empresa.  
c) Declaració responsable firmada pel representant legal de l'entitat acreditativa del compliment de les obligacions establides en la Llei 38/2003, de 17 de novembre, General de Subvencions, amb expressa menció de trobar-se al corrent en el pagament d'obligacions per reintegrament de subvencions. En el cas de pimes que siguen comunitats de béns o qualsevol altre tipus d'unitat econòmica o patrimoni separat, sense personalitat jurídica, també hauran de presentar l'esmentada declaració tots els seus membres.   
d) En el cas que el beneficiari haja denegat expressament el seu consentiment perquè la Conselleria obtinga directament els corresponents certificats telemàtics, haurà d'acreditar que es troba al corrent de les seues obligacions tributàries i amb la Seguretat Social, sempre que els certificats inicialment presentats hagen sobrepassat els sis mesos de validesa. En el cas de pimes que siguen comunitats de béns o qualsevol altre tipus d'unitat econòmica o patrimoni separat, sense personalitat jurídica, també hauran de presentar els certificats anteriors tots els seus membres.  
e) Documentació acreditativa del compliment de les obligacions d'informació i publicitat de cofinançament relatiu al fet que les ajudes concedides han sigut cofinançades pel Fons Europeu de Desenvolupament Regional en el marc del POCV FEDER 2007-2013, en relació amb la normativa comunitària que el regula i la resta de condicions que s'hagueren establit en la resolució.  
3. Els beneficiaris que presenten un compte justificatiu amb aportació d'informe d'auditor aportaran, a més dels documents previstos en els apartats a), c), d) i e) de l'apartat anterior, una memòria econòmica abreviada, sempre que es donen els requisits següents:  
a) El compte justificatiu anirà acompanyat d'un informe d'un auditor de comptes inscrit com a exercent en el Registre Oficial d'Auditors de Comptes dependents de l'Institut de Comptabilitat i Auditoria de Comptes.  
b) L'auditor de comptes que duga a terme la revisió del compte justificatiu s'ajustarà al que disposa l'Ordre EHA/1.434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions, en l'àmbit del sector públic estatal, previstos en l'article 74 del Reglament de la Llei 38/2003, de 17 de novembre, General de Subvencions.   
La memòria econòmica abreviada contindrà un estat representatiu de les despeses incorregudes en la realització de les activitats subvencionades, degudament agrupades, i, si és el cas, les quantitats inicialment pressupostades i les desviacions esdevingudes.  
El beneficiari estarà obligat a posar a la disposició de l'auditor de comptes tots els llibres, registres i documents que li siguen exigibles per aplicar el que disposa l'apartat f de l'article 14.1 de la Llei General de Subvencions, així com a conservar-los per a les actuacions de comprovació i control previstes en la llei.  
En aquells casos en què el beneficiari estiga obligat a auditar els seus comptes anuals per un auditor sotmés a la Llei 19/1988, de 12 de juliol, d'Auditoria de Comptes, la revisió del compte justificatiu la durà a terme el mateix auditor. En el supòsit que el beneficiari no estiga obligat a auditar els seus comptes anuals, la designació de l'auditor de comptes serà realitzada per ell.   
La despesa derivada de la revisió del compte justificatiu tindrà la condició de despesa subvencionable i podrà ser susceptible de suport sempre que el dit cost s'haja inclòs en el pressupost presentat amb la sol·licitud d'ajuda.  
4. El termini per a la presentació de les justificacions acabarà el 15 de novembre del 2010.  
18. Renovació de les ajudes concedides a l'empara d'esta ordre  
1. La renovació de les ajudes i, si és el cas, la determinació de l'import de l'ajuda per a la segona anualitat del projecte, estarà condicionada a l'existència de crèdit adequat i suficient en el corresponent exercici pressupostari i als resultats del seguiment anual previst en l'apartat 5.4, així com a la presentació, per part de l'empresa durant l'últim trimestre de l'any 2010, de la documentació següent:   
a) Sol·licitud, segons model normalitzat, de renovació de l'ajuda per al projecte.   
b) Memòria justificativa del treball realitzat.   
c) Pressupost de despeses previst per al següent exercici, desglossat per conceptes i amb indicació dels terminis de realització, en el cas que s'haja produït variació respecte de la programació de despeses presentada juntament amb la sol·licitud inicial.  
d) Documents acreditatius de qualsevol variació experimentada en les dades del beneficiari i del projecte i en la documentació aportada alhora que la sol·licitud inicial, acompanyats d'una declaració responsable del representant legal de l'entitat acreditativa que es continuen complint tots els requisits i les condicions que originaren l'atorgament de la subvenció.   
e) En el cas que el beneficiari haja denegat expressament el seu consentiment perquè la Conselleria obtinga directament els corresponents certificats telemàtics, haurà d'acreditar-se que es troba al corrent de les seues obligacions tributàries i amb la Seguretat Social.   
f) Declaració responsable del representant legal de l'empresa que no està sotmesa a les prohibicions previstes en l'article 13 de la Llei 38/2003, General de Subvencions, amb expressa menció de trobar-se al corrent en el pagament d'obligacions per reintegrament de subvencions segons imprés normalitzat.  
g) En el cas que l'empresa sol·licitant de la renovació siga una comunitat de béns o qualsevol altre tipus d'unitat econòmica o patrimoni separat, sense personalitat jurídica, els documents previstos en els apartats e) i f) hauran de ser presentats per tots els seus membres.  
2. L'avaluació del treball realitzat serà el criteri determinant de la renovació de l'ajuda i es mantindrà el percentatge de la intensitat de les ajudes concedides en la primera anualitat, sempre que les disponibilitats pressupostàries ho permeten.   
Avaluades les sol·licituds, un òrgan col·legiat integrat per experts, designats per la directora general d'Indústria i Innovació, elevarà a la directora general d'Indústria i Innovació la corresponent proposta de resolució, on s'indicarà l'import a concedir a cada beneficiari.  
La renovació de les ajudes serà resolta per la directora general d'Indústria i Innovació i notificada als beneficiaris durant el primer trimestre de 2011. La justificació d'estes es regirà per la base 17 de l'annex; seran també admissibles les bestretes de subvenció en els termes previstos en la base 12. El termini de justificació de les renovacions finalitzarà el 15 de novembre del 2011, llevat que s'establisca un termini distint en la resolució de concessió.  
19. Cessió de dades   
La participació en la present convocatòria implicarà l'acceptació de la cessió a favor de les administracions públiques de les dades contingudes, tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment.  
20. Responsabilitats   
La Generalitat no és responsable de l'actuació del personal investigador beneficiari de les ajudes, ni dels danys i els perjudicis que puguen sobrevenir, sempre que estos danys o perjudicis siguen imputables al personal.  
21. Normes supletòries  
En allò no previst en la present ordre caldrà ajustar-se al que disposen les normes que s'apliquen i en especial les següents:  
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
b) El Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991.  
c) La Llei de Pressupostos de la Generalitat per a l'exercici a què corresponen les ajudes.  
d) La Llei 38/2003, de 17 de novembre, General de Subvencions.  
e) El Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
f) El Marc Comunitari sobre Ajudes Estatals d'Investigació i Desenvolupament i Innovació (DOUE C 323 de 30 de desembre de 2006).  
g) El Reglament (CE) 1.080/2006, del Parlament Europeu i del Consell, de 5 de juliol de 2006, relatiu al Fons Europeu de Desenvolupament Regional, i pel qual es deroga el Reglament (CE) 1.783/1999 (DOUE L 210 de 31 de juliol de 2006).  
h) Reglament (CE) 1.083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, i es deroga el Reglament (CE) 1.260/1999 (DOUE L 210 de 31 de juliol de 2006).  
i) Reglament (CE) 1.828/2006, de la Comissió, de 8 de desembre de 2006, que fixa normes de desplegament per al Reglament (CE) 1.083/2006, del Consell, pel qual s'establixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió, i el Reglament (CE) 1.080/2006, del Parlament Europeu i del Consell, relatiu al Fons Europeu de Desenvolupament Regional (DOUE L 45 de 15 de febrer de 2007).  
j) Ordre EHA/524/2008, de 26 de febrer, per la qual s'aproven les normes sobre les despeses subvencionables dels programes operatius del Fons Europeu de Desenvolupament Regional i del Fons de Cohesió (BOE núm. 53 d'1 de març de 2008).